Kevezadeg bed ar Formulenn 1 1965
Kevezadeg bed ar Formulenn 1 1965 a zo bet gounezet gant ar skosat Jim Clark gant Lotus-Climax. Mont a ra maout ar saverien gant Lotus.

Reolennoù sportel 

 Nemet ar c'hwec'h disoc'h gwellañ ne vez miret.
 Roet e vez ar poentoù hervez ar feurbriz 9, 6, 4, 3, 2, 1.

Reolennoù teknikel 

 Kefluskerioù aerwask 1500 km³.
 Kefluskerioù turbo difennet.

Blenierien ha kirri 
Goude nemet un nebeud sizhunioù etre-mareoù, o rakwelout ur cheñchamant teknikel evit 1966, a grog ar gevezadeg 1965 e Suafrika d'ar  gant tost ar memes kirri hag e 1964.

Mirout a ra Ferrari e vlenierien John Surtees ha Lorenzo Bandini, evel Lotus a gendalc'h kaout fiziañs e Mike Spence (Peter Arundell a zo gloazet c'hoazh) evit bleniañ e-kichen ar c'hampion skos Jim Clark. Cheñchamant ebet ivez gant Brabham, kaset gant ar blenier-rener Jack Brabham (a vlein mui pe mui, evit mirout ul lagad war aferioù e skipailh, erlec'hiet gant ar blenier zelandnevezat Denny Hulme) ha gant Dan Gurney.

Ur c'henskiper nevez en deus Graham Hill gant BRM, Richie Ginther a zo bet erlec'hiet gant an deraouad skos Jackie Stewart. Aet eo Ginther da Honda a ra anezhañ e vlenier kentañ, Ronnie Bucknum o tisplegañ ar c'harr.

Ur cheñchamant a zo ivez gant Copper e lec'h ma ya kuit er-maez ar Formulenn 1 an ez-kampion bed Phill Hill goude un tremen evel ul luc'hedenn. Erlec'hiet eo bet gant an aostrian yaounank Jochen Rindt, pa chom Bruce McLaren ar blenier kentañ.

Roll penn-da-benn ar skipailhoù hag ar vlenierien o doa kemeret perzh e-barzh kevezadeg 1965 ar Formulenn 1, aozet gant ar FIA.

Diverradenn ar gevezadeg 1965 

Kerkent a ma krog ar gevezadeg e Suafrika e c'hounez Jim Clark, gant ur pol, hag un tro wellañ ouzhpenn, o vezañ er penn penn-da-benn gant ar kirri 1964. 

Pevar miz war-lec'h e Monako a zo digoretoc'h ar redadeg peogwir n'eo ket deuet Clark a zo er Stadoù-Unanet evit gounit an Indianapolis 500 a zo redet d'ar memes dibenn sizhun. Diaes a grog ar redadeg evit Graham Hill ar ur fazi o tiwall ouzh Brabham Bob Anderson, harzet war an troiad. Rankout a ra Hill mont er-maez eus e garr evit lakaat anezhi ober un dro e hed ar redadeg a-raok bezañ lañset er redadeg foll a echu gant marteze trec'h bravañ Graham Hill. Ober a ra fent ouzh Jim Clark goude ar redadeg o tisklêriañ : "En em santout a raen prest da c'hounit ouzh n'eus forzh piv, marteze Clark ivez". Merket e vez ar redadeg gant gwallzarvoud spontus Paul Hawkins a ra evel Alberto Ascari e 1955, o echuiñ e redadeg e foñs porzh Monte Carlu. 

E Belgia a zo distroet Clark a c'hounit aes-tre, o kemer penn ar gevezadeg. Gounit a ra diouzhtu war-lec'h Prizioù Bras Bro-C'hall, Breizh-Veur daoust un harz brav gant Graham Hill, Priz Bras an Izelvroioù hag hini Alamagn. Gant pemp trec'h diouzh renk e c'hounit CLark e eil ditl ar vlenierien.

Echuiñ a ra heuliad Clark en Italia, o tilezel dre ur gudenn geflusker, pa oa o stourm gant Hill ha Sterwart, a c'hounez ar redadeg goude e stourm ouzh ar blenier saoz. Trec'h kentañ ar skos eo e Formulenn 1. 

Merket evez Priz Bras Stadoù-Unanet gant absañs John Surtees, gloazet e-pad ur redadeg Can-Am e Kanada. Gounezet eo ar redadeg gant Hill a gemer e rebech.

Ar redadeg diwezhañ e Mec'hiko a zo gounezet gant Richie Ginther a c'hounit e drec'h kentañ, ha trec'h kentañ e skipailh Honda.

Prizioù Bras ar bloavezh 1965

Renkadur ar vlenierien

Renkadur ar saverien 

Kevezadegoù Formulenn 1